"ኣብይ ኣሕመድ ናብ ስልጣን ምምጽኡ ንትግራይ ዓብይ ዕድል'ዩ" ህወሓት ኣብ መግለጺኡ "ኣብ ክልልና መረፃ ንኽካየድን ተጀሚሮም ዘለው ምድላዋት ብሕጊ መሰረት ተጠናኺሮም ክቕፅሉን ወሲኑ ኣሎ" ይብል። ኮይኑ ግን እቶም "ተጀሚሮም ዘለው" ክብል ዝጠቐሶም ምድላዋት እንታይ ምዃኖም ኣየብረሀን። ህወሓት ዋላ'ኳ ቅድም ክብል'ውን ኣብታ ክልል መረጻ ክካየድ መርገጺኡ ምዃኑ እንተብርሀ፡ መንግስቲ ትግራይ መረጻ ንምክያድ ብዛዕባ ዝገብሮ ዘሎ ምድላው ግን ዝሃቦ ሓበሬታ የለን። እቲ መረጻ ክካየድን ዘይክካየድን ናብ ባይቶ እታ ክልል ቀሪቡ'ውን፡ ብተወከልቲ ህዝቢ ዛጊድ ውሳነ ኣይተዋህበሉን። ኣብ ቀረባ እዋን፡ ኣብ ትግራይ ዝንቀሳቐሱ ሰለስተ ተቓወምቲ ሰልፊታት፡ መንግስቲ ናይቲ ክልል 'ክልላዊ መረጻ' ንምክያድ ዝኾነ ዓይነት ምድላዋት ኣይገብርን ዘሎ ክብሉ ነቒፎም ምንባሮም ዝዘከር እዩ። ገዛኢ ሰልፊ እቲ ክልል [ህወሓት] "ካብ ተራ ጭርሖ ሓሊፉ" ኣብ ትግራይ ቕቡልነት ዘለዎ ፍትሓውን ዲሞክራሲያውን ምርጫ ንምክያድ ግልጽን ዘየሻምን መትከል ኣይሓዘን እውን እዮም ኢሎም። ኣባይ ጸሃየ፡ "ኩላትና ብሓባር ንነቐፍ" “መራሕቲ ህወሓት ምስ ወደቑ እዮም ዝመሃሩ” ተቓወምቲ ውድባት ትግራይ፡ መንግስቲ ክልል ትግራይ ንመረጻ ምድላዋት ኣይገበረን ክብሉ ነቒፎም ስርዓት ንምድሓንዶ ዋላስ ሓድሽ ስልቲ ቃልሲ?
